Пиле bang bang ♥ chicken bang bang
### Празниците минаха и заминаха, при мен - тихо, кротко и лежерно, на село, с книжка в ръка. Имах нужда от почивка, от отървасне. Не че нямаше яйца, агнешко и козунаци. Имаше. Домашни, разбира се, но останаха без снимки, без описания, само спомен.


### През последните две седмици отново реших да проверя до каква степен може да стигне мазохизмът ми и се заех с повече неща отколкото мога да поема, но се справих някак. :) Можело.


### Тичах и снимах с [Патрик Смитьоис](https://www.facebook.com/profile.php?id=100006012854834) по един проект, който се оказа зареждащ, позитивен и много интересен. Срещах хора, гоних светлина, хващах посоки в търсене на хора с кауза. Съвсем скоро ще мога да ви покажа повече.


### [Снимах прекрасни хлапета](https://www.facebook.com/pg/vaniafilipovaphotography/photos/?tab=album&album_id=682141195290782) в поткрепа на една много сериозна кауза, а именно чистотата и запазването на един прекрасен район. Ходих по срещи, четох закони, мислих, мислих, мислих...


### Ходех на работа. Дори ходех редовно. :)


### Подготвях градината си за да приеме бъдещите цветя, зеленчуци и плодове. Нищо че валя дъжд и сняг.


### Мина рождевия ден на малката, която вече не е толкова малка, но за мен ще си остане онова розаво бебе, вечно смеещо се :) Мина в еуфория, първият ѝ рожден ден в който не е ваканция и всички хлапета са на линия. Правих [торта](https://culinarywithme.com/%d0%ba%d0%be%d0%ba%d0%be%d1%81%d0%be%d0%b2%d0%b0-%d1%82%d0%be%d1%80%d1%82%d0%b0-%d1%81-%d0%bc%d0%b0%d0%bb%d0%b8%d0%bd%d0%b8-%d0%b8-%d0%bc%d0%b0%d1%80%d1%81%d0%b0%d0%bb%d0%b0/), [гризини](https://culinarywithme.com/%d0%bf%d0%be%d1%80%d1%82%d0%be%d0%ba%d0%b0%d0%bb%d0%be%d0%b2%d0%b8-%d0%b3%d1%80%d0%b8%d0%b7%d0%b8%d0%bd%d0%b8/), [сълзици](https://culinarywithme.com/%d0%be%d1%80%d0%b5%d1%85%d0%be%d0%b2%d0%b8-%d1%81%d1%8a%d0%bb%d0%b7%d0%b8%d1%86%d0%b8/), мини сандвичи, домашна лимонада с босилек... тичах за цветя, балони, украса...  Беше щастлива, надявам се и такава да остане... здрава и все така усмихната.


### В някакъв момент пътувах!


### Случиха се и много други неща, някой по-маловажни, но все така времепоглъщащи. Отмарях с книги. Много. Много интересни книги. В тихите часове на нощта.


### Усещах умора, но от онази приятната, дето не не те оставя да заспиш веднага, а правиш какво ли не докато очите сами започнат да се затварят.


### В цялата тази двуседмична еуфория, почти на ръба на грохването, се сдобих с няколко кулинарни книги и една от тях се случи точно онази от която имах нужда. Бързи, делнични рецепти с любимото пилешко на малката. [chicken. 100 everyday recipes](https://www.amazon.co.uk/100-recipes-chicken-love-food/dp/1445430401). Днешната рецепта е адаптирана именно от нея. Влюбихме се. Определено ще опитам и останалите 99.


### И така. По същество!


### **Необходими продукти:**


### за 4 порции


### 500-600 г пилешки гърди


### 2 с.л. сусамово олио


### 2 с.л. сусамов тахан


### 1 с.л. тъмен соев сос


### 1/2 ч.л. сол


### 1/2 ч.л. мед


### 2 с.л. сусам, предварително запечен на сух тиган


### **Начин на приготвяне:**


### Поставете пилето в подходящ съд, залейте с вода и кипнете. Оставете да ври за 10 минути. Дръпнете от котлона и охладенте.


### През това време смесете в малка купа олиото, тахана, соевия сос, солта и меда и разбъркайте добре.


### Накъсайте или нарежете месото на хапки. Прехвърлете в купа и залейте с подготвения сос. Разбъркайте добре и поднесете върху свежа салата.


### Финално поръсете със сусам и се насладете на бърз обяд или вечеря :)


### В случай, че тази публикация ви е харесала,можете да се абонирате за новите публикации в блога [тук](http://eepurl.com/cguvfd) или да следите публикациите на страничката [facebook](https://www.facebook.com/culinarywithme/).

